《次韵和张掾新泉三绝句 其二》
宋代·洪刍

水之美者三危露，邂逅清甘一勺同。两客携茶煮汤鼎，归来应御玉川风。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。